Bolt Food

Bolt Food ni jukwaa la kuagiza na kusafirisha chakula kupitia njia ya mtandaoni lililozinduliwa na Bolt mwaka 2019. Chakula na bidhaa za dukani husafirishwa na wahudumu kwa kutumia magari, skuta, baiskeli au kwa kutembea kwa miguu. Hadi kufikia mwaka 2023, Bolt Food ilikuwa inafanya kazi zaidi ya miji 80 katika nchi 19.

Huduma hii ina watumiaji zaidi ya milioni 6 waliosajiliwa duniani kote, na inashirikiana na zaidi ya migahawa 30,000 katika usambazaji na utoaji huduma ya vyakula kwa wateja wake.

Mwaka 2021, Bolt Food ilizindua huduma ya haraka ya kusafirisha bidhaa za dukani kwa jina la Bolt Market.

Tanbihi

Jamii: Teknolojia
Jamii: Uchumi